|  |  |  |
| --- | --- | --- |
| **ผลกระทบจากการแพร่ระบาดของ COVID-19 ต่อเศรษฐกิจไทย** | | |
| **สถาบัน**  (ภาครัฐ) | กรมเจรจาการค้า  ระหว่างประเทศ  กระทรวงพาณิชย์  (เมื่อวันที่ 20 เม.ย. 2563) | * ความต้องการเจล และสเปรย์แอลกอฮอล์ เพื่อทำความสะอาดและป้องกันจากการแพร่ระบาดของ COVID-19 เพิ่มขึ้นอย่างรวดเร็ว ส่งผลให้สินค้าบรรจุภัณฑ์จากพลาสติกสำหรับบรรจุเจลล้างมือ เช่น ขวดพลาสติก จุกฝาครอบพลาสติก   หัวปั๊ม และขวดหัวสเปรย์ มีความต้องการสูงขึ้นตามไปด้วย   * ส่งผลให้ในช่วง 2 เดือนแรกของปี 2563 ไทยส่งออกบรรจุภัณฑ์พลาสติกรวม 45 ล้านดอลลาร์สหรัฐ ขยายตัวจากช่วงเดียวกันของปีก่อน กว่าร้อยละ 19 * สำหรับสินค้าส่งออกสำคัญที่ขยายตัวอย่างโดดเด่น ได้แก่ ขวดปั๊มขยายตัวถึงร้อยละ 38 มีสัดส่วนการส่งออกร้อยละ 14 เมื่อเทียบกับการส่งออกบรรจุภัณฑ์จากพลาสติกทั้งหมดของไทย รองลงมา คือ ฝาหรือจุกครอบ และขวดสเปรย์ |
| สำนักงานนโยบายและยุทธศาสตร์การค้า  กระทรวงพาณิชย์  (เมื่อวันที่ 21 เม.ย. 2563) | * การส่งออกเดือน มี.ค. 2563 มีมูลค่า 22,404 ล้านดอลลาร์สหรัฐ ขยายตัวร้อยละ 4.17 อันเป็นผลมาจากสินค้าอุตสาหกรรมที่ฟื้นตัว โดยเฉพาะสินค้ากลุ่มอิเล็กทรอนิกส์และอาหารขยายตัวต่อเนื่องภายหลังสถานการณ์การแพร่ระบาดของ COVID-19 คลี่คลายลง * เมื่อหักสินค้าเกี่ยวเนื่องกับน้ำมัน ทองคำ และอาวุธ การส่งออกของไทยในเดือนมีนาคมขยายตัวร้อยละ 2.12 ขณะที่ภาพรวมไตรมาสแรกปี 2563 การส่งออกขยายตัวที่ร้อยละ 0.91 เมื่อหักสินค้าเกี่ยวเนื่องกับน้ำมัน ทองคำ และอาวุธ การส่งออกไทยไตรมาสแรกขยายตัวที่ร้อยละ 1.06 * การส่งออกไปตลาดหลักอย่างสหรัฐอเมริกา ขยายตัวได้ถึงร้อยละ 42.9 และการปิดเมืองในประเทศจีน ส่งผลให้ภาพรวมไตรมาสแรกของปี 2563 มีมูลค่าการส่งออกรวม 62,672 ล้านดอลลาร์สหรัฐ ขยายตัวเป็นบวก อยู่ที่ร้อยละ 0.91 * การนำเข้าเดือน มี.ค. 2563 มีมูลค่า 20,812 ล้านดอลลาร์สหรัฐ ขยายตัวร้อยละ 7.25 ส่งผลให้ไทยเกินดุลการค้า 1,592 ล้านดอลลาร์สหรัฐ ขณะที่ภาพรวมไตรมาสแรกปีนี้ 58,738 ล้านดอลลาร์สหรัฐ หดตัวร้อยละ 1.92 ไทยยังเกินดุล 3,934 ล้านดอลลาร์สหรัฐ |
| **สถาบัน**  (ภาคเอกชน) | ศูนย์พยากรณ์เศรษฐกิจ  และธุรกิจ  มหาวิทยาลัยหอการค้าไทย  (เมื่อวันที่ 17 เม.ย. 2563) | * ปรับลดประมาณการเศรษฐกิจไทยในปี 2563 ให้อยู่ระดับที่ติดลบร้อยละ 4.9 ถึง ติดลบร้อยละ 3.4 จากเดิมที่ระดับร้อยละ 1.1 เนื่องจากกิจกรรมทางเศรษฐกิจไทยและทั่วโลกได้รับผลกระทบจากการแพร่ระบาดของ COVID-19 อย่างต่อเนื่อง * ภาคธุรกิจต่าง ๆ จะเริ่มฟื้นตัวได้เร็วที่สุดในช่วงไตรมาส 3/2563 หากสถานการณ์แพร่ระบาดเริ่มคลี่คลายลง |
| ศูนย์วิจัยกสิกรไทย  ธนาคารกสิกรไทย  (เมื่อวันที่ 17 เม.ย. 2563) | * ดัชนีภาวะเศรษฐกิจและการครองชีพของครัวเรือนไทยเดือน มี.ค. อยู่ที่ระดับ 33.1 ซึ่ง เป็นการปรับตัวลดลงต่อเนื่องเป็นเดือนที่ 3 สร้างสถิติต่ำสุดในรอบ 74 เดือน เนื่องจากความกังวลของครัวเรือนที่เพิ่มมากขึ้นต่อประเด็นเรื่องรายได้ ที่ได้รับผลกระทบจากการแพร่ระบาดของ COVID-19 |
| ศูนย์วิจัยเศรษฐกิจและธุรกิจ ธนาคารไทยพาณิชย์  (SCB EIC)  (เมื่อวันที่ 21 เม.ย. 2563) | * การแพร่ระบาดของ COVID-19 มีระดับความรุนแรงที่เพิ่มขึ้น จนทำให้กิจกรรมทางเศรษฐกิจของหลายประเทศหยุดชะงัก (sudden stop) ประกอบกับปัญหาด้าน supply chain disruption ที่จะเพิ่มขึ้นตามจำนวนประเทศที่มีมาตรการควบคุมโรคอย่างเข้มงวด รวมถึงราคาน้ำมันดิบโลกที่มีแนวโน้มอยู่ในระดับต่ำอย่างต่อเนื่อง ยังคงเป็นปัจจัยกดดันการส่งออกในระยะถัดไป ดังนั้นประมาณการอัตราการขยายตัวของมูลค่าการส่งออกปี 2563 อยู่ที่ติดลบร้อยละ 12.9 |
| ธนาคารเกียรตินาคิน  (เมื่อวันที่ 22 เม.ย. 2563) | * ประเมินยอดขายอสังหาริมทรัพย์หรือที่อยู่อาศัยในปี 2563 จะลดลงมาอยู่ที่ 62,297 ยูนิต หรือหดตัวลงเกือบร้อยละ 38 ต่างจากปี 2562 ที่สามารถขายไปได้ 99,860 ยูนิต ทำให้ในปี 2563 มียอดขายของที่อยู่อาศัยต่ำที่สุดจากวิกฤติเศรษฐกิจต้มยำกุ้งปี 2540 * การฟื้นตัวของตลาดอสังหาริมทรัพย์จะทยอยฟื้นตัวในช่วงครึ่งหลังของปี 2563 |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 23 เม.ย. 2563